দেশী-বিদেশী পর্যবেক্ষক থাকবেন ২১৯ জন ঃ নির্বাচন কমিশন থেকে গতকাল রোববারই ১৭৯ জন পর্যবেক্ষকের তালিকা খুলনায় পৌঁছেছে বলে জানিয়েছেন রিটার্নিং অফিসার। এর মধ্যে রয়েছেন নবলোকের ৪৮জন, লাইট হাউজের ২৩জন, উত্তরণের ৪৩জন, ওয়েব ফাউন্ডেশনের ছয়জন, রূপান্তরের ৩৭জন, আইন সহায়তা কেন্দ্রের ১২জন, ফেমা’র আটজন এবং জানিপপের দু’জন পর্যবেক্ষক থাকবেন। এছাড়া নির্বাচন কমিশনের নিজস্ব ৩৫ জনের পর্যবেক্ষক থাকবেন উল্লেখ করে নির্বাচন কমিশন সচিব হেলালুদ্দীন বলেন, বিদেশী ৪/৫ জন পর্যবেক্ষকও থাকছেন। যারা এ পর্যন্ত আবেদন করেছেন তাদেরকে আজই অনুমোদন দেয়া হবে বলেও তিনি জানান। অর্থাৎ সব মিলিয়ে এবারের কেসিসি নির্বাচনের দেশী-বিদেশী পর্যবেক্ষক থাকছেন ২১৯জন। এর বাইরেও স্থানীয় ও ঢাকা থেকে আসা বেশকিছু সাংবাদিক থাকবেন নির্বাচনী মাঠে। ঠিক কতজন সাংবাদিক থাকছেন সেটি আজ সোমবার নির্ধারণ হতে পারে বলে রিটার্নিং অফিসার জানিয়েছেন।